OpenLLM-France/wikimedia huggingface dataset:
# Districte de Samani

El districte de Samani (様似郡, Samani-gun) és un districte de la subprefectura de Hidaka, a Hokkaidō, Japó. La seua capital i únic municipi és la vila de Samani. És el districte menys populós de tota la subprefectura.

## Geografia

El districte de Samani es troba localitzat geogràficament al sud de la subprefectura de Hidaka, a la regió central de Hokkaidō i comprén el territori del terme municipal de la vila de Samani. El districte limita al nord amb el districte d'Urakawa i al sud amb el districte de Horoizumi, tots dos part de Hidaka; a l'est limita amb el districte de Hiroo, a la subprefectura de Tokachi.

### Municipis

Districte de Samani (2021) :

## Història

El districte de Samani fou creat per l'Oficina de Colonització de Hokkaidō el 20 de setembre de 1869 com a part de l'antiga província de Hidaka. No obstant això, no seria fins al 23 de juliol de 1879, deu anys després, que es constituiria el districte de manera legal. L'any 1882, quan l'oficina de colonització fou dissolta, el districte fou inclòs a la recentment creada prefectura de Sapporo, de curta existència. Amb la creació del sistema de subprefectures, el 5 de novembre de 1897 el districte començà a formar part de la subprefectura d'Urakawa (actual Hidaka des de 1932), mantenint-se en aquesta demarcació fins a l'actualitat.

## Referències

* ↑ Localització confirmada al web de Japan Post
* ↑ Web oficial de la vila de Samani
# Desiré Wilson

Desiré Randall Wilson va ser una pilot de curses automobilístiques sud-africana que va arribar a disputar curses de Fórmula 1. Ha estat una de les cinc dones que ho han aconseguit.
Va néixer el 26 de novembre del 1953 a Brakpan, Sud-àfrica.

## A la F1

Desiré Wilson va debutar a la vuitena cursa de la temporada 1980 (la 31a temporada de la història) del campionat del món de la Fórmula 1, disputant el 13 de juliol del 1980 el G.P. de la Gran Bretanya al circuit de Brands Hatch.
Va participar en una única cursa puntuable pel campionat de la F1, no aconseguint classificar-se per disputar la cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | Posició | Punts |
| 1980 | Marlboro Team McLaren | McLaren | Cosworth | ARG | BRA | SUD | O.USA | BEL | MON | FRA | GBR NVQ | ALE | AUT | HOL | ITA | CAN | USA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 (0) | 0 | 0 | 0 | 0 | 0 |
# Pad thai

Pad thai o phad thai - ผัดไทย en tailandès - és un dels plats més coneguts de la cuina tailandesa. Es tracta d'un plat saltat en wok a força de fideus d'arròs amb ous, salsa de peix (en thai น้ำปลา), salsa de tamarinde, pebrot vermell, i qualsevol combinació de brots de soja, gambes, pollastre, o tofu, decorat amb cacauets picats i coriandre. Es serveix habitualment amb una rodanxa de llima, El suc d'aquesta fruita s'afegeix al plat com a condiment. A Tailàndia pot ser servit decorat amb una flor de banana. S'han desenvolupat dos estils diferents de pad thai: la versió seca i lleugera que es pot trobar als carrers de Tailàndia i la versió que sembla dominar en restaurants d'occident, més pesada i oliosa.
# Emiel Van Cauter

Emiel Van Cauter (Meuzegem, Wolvertem, Meise, 2 de desembre de 1931 - Bangkok 26 d'octubre de 1975) va ser un ciclista belga que fou professional entre 1955 i 1959.
Durant la seva carrera com aconseguí el Campionat del món amateur en ruta de 1954 i especialment el Campionat nacional en ruta de 1955.
Va morir mentre estava de vacances a Tailàndia.

## Palmarès

* 1953
** Vencedor d'una etapa a la Volta a Bèlgica amateur
* 1954
** 1r a la Kattekoers
** 1r a la Brussel·les-Opwijk
* 1955
** Campió de Bèlgica en ruta

### Resultats a la Volta a Espanya

* 1957. 37è de la classificació general

## Referències

* ↑ «Murió Emile Van Cauter». La Vanguardia, 29-10-1975 [Consulta: 9 gener 2017].

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
* Palmarès a procyclingstats.com
# Amphimallon solstitiale

Amphimallon solstitiale o escarabat de Sant Joan és una espècie de coleòpter polífag de la família dels escarabèids. És habitual a Catalunya volant les nits d'estiu atret per la llum.
La coloració varia molt: tonalitats verdoses, ocres i marrons, llisos o ratllats. S'alimenta de fruita dolça i molt madura; les figues són una de les preferides. També consumeix el nèctar de les flors i parts de les mateixes flors. Les seves larves consumeixen fusta podrida contribuint a la renovació del bosc.

## Referències

* ↑ https://www.arabalears.cat/societat/illes-balears-planeta-dels-coleopters_1_1218472.html
* ↑ https://www.diccionari.cat/GDLC/escarabat
* ↑ «Amphimallon solstitiale (Linnaeus 1758)». Fauna Europaea, 24-05-2013. Arxivat de l'original el 11 d’octubre 2014. [Consulta: 21 abril 2014].
# Federico de Ramón y Sancibrián

Federico de Ramón y Sancibrián fou un polític català, diputat a les Corts Espanyoles durant la restauració borbònica. Fou elegit diputat a les Corts Espanyoles per Valls dins del Partit Conservador a les eleccions generals espanyoles de 1899, arrabassant-li l'escó al candidat liberal Josep Orga i Sans, que recuperaria l'escó a les eleccions generals espanyoles de 1901.

## Referències

* ↑ Fitxa del Congrés dels Diputats
# David Solórzano

David Solórzano (Diriamba, 8 de novembre de 1980) és un exfutbolista nicaragüenc de la dècada de 2010.
Fou 49 cops internacional amb la selecció de Nicaragua.
Pel que fa a clubs, destacà a Diriangén, Parmalat, Real Estelí, Masatepe i Managua.

## Referències

* ↑ David Solórzano Fitxa i estadístiques a la FIFA
* ↑ UNCAF (Qualifying Tournament for Gold Cup) 1999 - Details - RSSSF
* ↑ «2004 Matches». rsssf. [Consulta: 24 maig 2017].
* ↑ Llegan David Solórzano y Danny Téllez Arxivat 2014-02-01 a Wayback Machine. - El Nuevo Diario (castellà)
* ↑ POR EL ASCENSO Arxivat 2014-02-01 a Wayback Machine. - La Prensa (castellà)
* ↑ David Solórzano a National-Football-Teams.com (anglès)
# Fort Calhoun

Fort Calhoun és una població dels Estats Units a l'estat de Nebraska. Segons el cens del 2000 tenia 856 habitants.

## Demografia

Segons el cens del 2000, Fort Calhoun tenia 856 habitants, 342 habitatges, i 229 famílies. La densitat de població era de 533,1 habitants per km².
Dels 342 habitatges en un 36,3% hi vivien nens de menys de 18 anys, en un 54,7% hi vivien parelles casades, en un 8,8% dones solteres, i en un 33% no eren unitats familiars. En el 30,4% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,16.
Per edats la població es repartia de la següent manera: un 27,9% tenia menys de 18 anys, un 7,6% entre 18 i 24, un 27,3% entre 25 i 44, un 22,7% de 45 a 60 i un 14,5% 65 anys o més.
L'edat mediana era de 37 anys. Per cada 100 dones de 18 o més anys hi havia 87,5 homes.
La renda mediana per habitatge era de 41.500 $ i la renda mediana per família de 57.679 $. Els homes tenien una renda mediana de 36.250 $ mentre que les dones 25.000 $. La renda per capita de la població era de 20.779 $. Aproximadament el 3,1% de les famílies i el 3,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fort Calhoun». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Fort Calhoun». American Fact Finder. Oficina del Cens dels Estats Units, 12-01-2010.
# Flagstad (cràter)

Flagstad és un cràter d'impacte en el planeta Venus de 39,2 km de diàmetre. Porta el nom de Kirsten Flagstad (1895-1962), cantant d'òpera noruega, i el seu nom va ser aprovat per la Unió Astronòmica Internacional el 1991.

## Referències

* ↑ «Flagstad». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Flagstaffita

La flagstaffita és un mineral de la classe dels compostos orgànics. Rep el seu nom de la seva localitat tipus, la ciutat de Flagstaff, als Estats Units.

## Característiques

La flagstaffita és una substància orgànica de fórmula química C$_{10}$H$_{22}$O₃. Cristal·litza en el sistema ortoròmbic.
Segons la classificació de Nickel-Strunz, la flagstaffita pertany a «10.CA - Miscel·lània de minerals orgànics» juntament amb els següents minerals: refikita, hoelita, abelsonita, kladnoïta, guanina, tinnunculita, urea i uricita.

## Formació i jaciments

Va ser descoberta l'any 1920 a Flagstaff, al comtat de Coconino (Arizona, Estats Units), l'únic indret on ha estat trobada aquesta espècie mineral. Es va trobar en esquerdes de revestiment en la descomposició de troncs de pi enterrats.

## Referències

* ↑ «Flagstaffite» (en anglès). Mindat. [Consulta: 31 octubre 2016].
* ↑ «Flagstaffite» (en anglès). Handbook of Mineralogy. Arxivat de l'original el 4 de març 2016. [Consulta: 31 octubre 2016].
# Flagler

Flagler és una població dels Estats Units a l'estat de Colorado. Segons el cens del 2000 tenia 612 habitants.

## Demografia

Segons el cens del 2000, Flagler tenia 612 habitants, 271 habitatges, i 171 famílies. La densitat de població era de 437,6 habitants per km².
Dels 271 habitatges en un 29,9% hi vivien nens de menys de 18 anys, en un 50,9% hi vivien parelles casades, en un 9,2% dones solteres, i en un 36,9% no eren unitats familiars. En el 35,1% dels habitatges hi vivien persones soles el 17,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,88.
Per edats la població es repartia de la següent manera: un 25,8% tenia menys de 18 anys, un 5,7% entre 18 i 24, un 23,2% entre 25 i 44, un 23,4% de 45 a 60 i un 21,9% 65 anys o més.
L'edat mediana era de 42 anys. Per cada 100 dones de 18 o més anys hi havia 83,1 homes.
La renda mediana per habitatge era de 28.523 $ i la renda mediana per família de 43.542 $. Els homes tenien una renda mediana de 29.821 $ mentre que les dones 19.500 $. La renda per capita de la població era de 16.770 $. Entorn del 4,3% de les famílies i el 8,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Flagler». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Flagler». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Flagler Beach

Flagler Beach és una població dels Estats Units a l'estat de Florida. Segons el cens del 2000 census tenia 4.954 habitants.

## Demografia

Segons el cens del 2000, Flagler Beach tenia 4.954 habitants, 2.535 habitatges, i 1.493 famílies. La densitat de població era de 519,8 habitants/km².
Dels 2.535 habitatges en un 12,9% hi vivien nens de menys de 18 anys, en un 50,6% hi vivien parelles casades, en un 6,5% dones solteres, i en un 41,1% no eren unitats familiars. En el 33,8% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,95 i el nombre mitjà de persones que vivien en cada família era de 2,43.
Per edats la població es repartia de la següent manera: un 11,5% tenia menys de 18 anys, un 4,4% entre 18 i 24, un 20% entre 25 i 44, un 32,5% de 45 a 60 i un 31,5% 65 anys o més.
L'edat mediana era de 53 anys. Per cada 100 dones de 18 o més anys hi havia 91,2 homes.
La renda mediana per habitatge era de 37.917 $ i la renda mediana per família de 47.073 $. Els homes tenien una renda mediana de 31.848 $ mentre que les dones 30.132 $. La renda per capita de la població era de 24.600 $. Entorn del 9% de les famílies i el 10,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Flagler Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Flagler Beach». American Fact Finder. Oficina del Cens dels Estats Units, 12-01-2010.
# Florentina Casado García

Florentina Casado García, també coneguda per Flora Albaicín (Madrid, 1933 - Barcelona, 1997), fou una bailaora i pedagoga espanyola. Va aprendre l'ofici amb el bailaor sevillà Frasquillo i treballà en teatres madrilenys. Formà parella de ball amb Antonio. Als anys seixanta del segle xx va anar a viure a Barcelona i va actuar al Teatre Grec i al Palau de la Música Catalana, a més d'obrir una escola de dansa. Va ser una balladora amb personalitat i va innovar en el món del flamenc.

## Referències

* ↑ Castro, María Jesús. «IX». A: Història de la música catalana, valenciana i balear. Barcelona: Edicions 62, 2003, p. 29. ISBN 84-297-5283-8 [Consulta: 24 octubre 2015].
# Francisco Ferreira Colmeneiro

Francisco Ferreira Colmenero, més conegut com a Patxi Ferreira (Saucelle, 22 de maig de 1967) és un exfutbolista castellanolleonès, que jugava com a defensa, i que actualment és el segon entrenador de la SD Eibar.

## Trajectòria

Sorgit del planter de l'Athletic Club, arriba al primer equip a la 84/85. Durant tres anys combinarà les aparicions entre el filial i l'Athletic, fins que es consolida al primer planter a la 87/88. Durant dos anys serà titular en l'equip basc, i a l'estiu del 1989, marxa a l'Atlètic de Madrid.
Amb el conjunt matalasser va jugar cinc temporades, tot i que la seua aportació va anar de més a menys. Va ser titular a la 89/90, però d'aci fins a la temporada 94/95 va jugar una vintena de partits per campanya. A Madrid, Ferreira va guanyar dues Copes del Rei. Enmig de la seua etapa al Calderón, va estar un any en el Sevilla FC (93/94).
Després de recalar dos anys al València CF, a l'estiu de 1997 retorna a l'Athletic Club. Tot i que eixa 97/98 no hi jugaria massa, els altres dos anys a l'esquadra bilbaína van ser més productius, però sense arribar a ser titular fix. Finalment, Ferreira es va retirar el 2001, després d'una temporada al Rayo Vallecano.
En total, suma 358 partits en primera divisió, amb 22 gols.
Va jugar amb la selecció nacional d'Euskadi.

## Enllaços externs

* Fitxa de Ferreira
# Festival Internacional de Cinema de Durban

El Festival Internacional de Cinema de Durban (DIIF) és un festival cinematogràfic de caràcter anual que té lloc a Durban, província de KwaZulu-Natal, Sud-àfrica. Aquest esdeveniment és el segon més antic que se celebra en aquest país, la primera versió del qual va ser realitzada en 1979, constituint-se a més en un dels més grans certàmens a Àfrica del Sud en tenir entre la seva programació més de 250 treballs provinents de diverses parts del món, entre llargmetratges, curtmetratges i documentals, encara que moltes de les pel·lícules presentades són estrenes del cinema sud-africà i africà en general.
Dins de les activitats complementàries que el festival ofereix, es troben tallers, seminaris relacionats a la indústria del cinema, fòrums de discussió i activitats d'extensió que inclouen diverses projeccions de pel·lícules en zones on els cinemes són inexistents, un Talent Campus Durban —realitzat des de 2008 en cooperació amb el Berlinale Talent Campus— i la constitució d'una fira de coproduccions.
El festival ofereix variades seccions competitives, moltes de les quals lliuren premis en efectiu. Des de 2006, Amnistia Internacional a través del grup d'Amnistia de Durban —anglès: Durban Amnesty—, ha patrocinat un premi en efectiu denominat Amnesty International Durban Human Rights Award.
A partir de l'any 2005, el festival serveix com a plataforma a Sud-àfrica del Wavescapes Surf Film Festival.

## Referències

* ↑ «Festival History» (en anglès). Centre for Creative Arts. [Consulta: 29 febrer 2012].
* ↑ «Festival Internacional de Cine se realizará en Durban, Sudáfrica». IJNET. Arxivat de l'original el 2016-03-04. [Consulta: 29 febrer 2012].
* ↑ «DEADLINE FOR ENTRIES INTO THE 33rd DIFF 2012» (en anglès). Centre for Creative Arts. [Consulta: 29 febrer 2012].

## Enllaços externs

* Wavescapes Surf Film Festival.
* Fira de coproduccions Durban FilmMart.
* Berlinale Talent Campus Arxivat 2020-05-11 a Wayback Machine..
* Durban Film Office.
# Florian Niederlechner

Florian Niederlechner (nascut el 24 d'octubre de 1990) és un futbolista professional alemany que juga com a davanter pel Hertha BSC.

## Carrera

La carrera de Niederlechner és considerada atípica ja que es va convertir en un jugador de la Bundesliga sense passar per les categories inferiors d'un club professional. Als dotze anys, després d'un sol any amb el club, es va veure obligat a abandonar l'equip sub-13 del 1860 Munich per ser considerat massa menut i massa lent. Va anar aleshores al TSV Ebersberg de la Kreisliga. Va començar a jugar a futbol sènior al FC Falke Markt Schwaben de la Landesliga el 2008, i també per aleshores va completar la seua formació professional com a ajudant de direcció industrial.
El 2010 es va unir al FC Ismaning de la Bayernliga. Allí va crear rebombori marcant 19 gols en la temporada 2010–11, i gràcies a això va rebre una oferta del SpVgg Unterhaching de la 3. Liga; equip que tenia problemes financers i es va veure obligat a apostar per talents jóvens. Al Unterhaching Niederlechner va continuar sent un davanter prolífic, marcant vuit gols en la temporada 2011–12 i altres vuit en la primera volta de la següent campanya. Durant el mercat d'hivern de la temporada 2012–13 va canviar d'equip, esta vegada va anar a l'ambiciós 1. FC Heidenheim de la 3. Liga, i amb ells va acabar pujant a la 2. Bundesliga el 2014. Després de 15 gols i deu assistències en 33 partits de lliga, el Heidenheim va acabar vuité en el seu primer any a la categoria. Niederlechner acabaria anant a la Bundesliga després de ser fitxat pel Mainz 05. En un traspàs que va costar 2 milions d'euros, suposadament.
El 31 de gener de 2016 va ser cedit al SC Freiburg per una temporada, i després de la cessió va acabar recalant en eixe mateix equip. El 29 de maig de 2019, el FC Augsburg va anunciar que Niederlechner s'uniria al club durant la següent temporada. Va signar un contracte per tres anys.

## Referències

* ↑ «Florian Niederlechner» (en alemany). kicker.de. [Consulta: 26 novembre 2015].
* 1 2 «Der ungewöhnliche Weg des Florian Niederlechner» (en alemany). kicker.de, 02-07-2015. Arxivat de l'original el 29 d'octubre de 2015.
* 1 2 «Mainz 05: Stürmer Florian Niederlechner kommt auf dem zweiten Bildungsweg in die Bundesliga» (en alemany). wiesbadener-kurier.de, 03-07-2015. Arxivat de l'original el 26 de novembre de 2015.
* ↑ «Florian Niederlechner kommt zum Sport-Club» (en alemany). SC Freiburg, 31-01-2016. Arxivat de l'original el 2019-08-24. [Consulta: 31 gener 2016].
* ↑ «Herzlich Willkommen in Augsburg, Florian Niederlechner» (en (alemany)), 29-05-2019. [Consulta: 16 juliol 2019].

## Enllaços externs

* Florian Niederlechner a soccerway.com (anglès)
# Font dels Eucaliptus

La Font dels Eucaliptus es troba al Parc de la Serralada Litoral, la qual és situada en un planell on hi ha un petit bosquet de set o vuit eucaliptus i, també, un refugi de caçadors.

## Entorn i descripció

Temps enrere, l'indret era un lloc de descans de caçadors i destinació de plàcides excursions des d'Alella però, actualment, està abandonat. L'aigua procedeix d'una mina i és recollida en una cisterna situada just al costat de la boca. Aquesta cisterna és de factura senzilla però elegant, amb coberta de mitja volta catalana d'aresta, feta amb fulla de rajola doblada amb maó. La llinda del portal és un magnífic bloc de pedra (lamentablement pintat pels brètols). El 10 de febrer del 2011 el Consorci del Parc de la Serralada Litoral va finalitzar els treballs de restauració d'aquesta font consistents en refer la mina i la mota de davant de la bassa, i sanejar el tub de subministrament i la bassa. També es va realitzar una recuperació de tots els elements arquitectònics que envolten la font.

## Accés

És ubicada a Alella: al final del carrer Berguedà (de la urbanització Mas Coll d'Alella), surt un camí que s'enfila cap a la muntanya. El seguim sempre amunt uns 400 metres, fins a trobar un trencall a la dreta, on un cartell clavat en un pi indica la font.

## Referències

* 1 2 3 Triquell i Salomé, Adrià, 2012. Parc de la Serralada Litoral (Història i Itineraris). Editorial Piolet, Barcelona. ISBN 9788415075615. Pàg. 128.
* ↑ Finalitzen els treballs de restauració de la Font dels Eucaliptus - Ajuntament d'Alella (català)

## Enllaços externs

* Wikiloc (català)
* Serralada Litoral - Les fonts d'Alella (català)
# Font dels Hortets (Vall de Barcedana)

La Font dels Hortets és una font de l'antic terme d'Aransís, actualment pertanyent al municipi de Gavet de la Conca. És dins del territori del poble de Sant Miquel de la Vall.
Està situada a 1.015 m d'altitud, al vessant sud-occidental de la Serra dels Obacs, a llevant dels pobles de Sant Martí de Barcedana i Sant Miquel de la Vall, a prop també de l'antic poblat del Castelló Sobirà. És a la dreta del torrent de l'Obaga, en el costat est del Clot del Peraire, al costat mateix de la pista que s'adreça a la carena superior de la serra, anomenat Camí de la Serra.

## Enllaços externs

* Institut Cartogràfic de Catalunya
# Font dels Lladres

La Font dels Lladres és una font de Mataró (Maresme) protegida com a bé cultural d'interès local.

## Descripció

Es tracta d'un mur de pedres apilonades sense relligar que priven d'esllavissament al pendís del seu darrere cobert de pi jove. Al centre un rústec galet de ferro deixa gotejar l'escassa aigua que dona i que tot just humiteja la petita pica que la recull.
La deu es pot considerar com a seca degut al possible estroncament de la seva beta d'aigua en remoure les terres per l'abocador del Cul del Món.

## Història

Malgrat haver estat rebatejada amb el nom de Font dels Pins Melis, li correspon la nominació Dels Lladres per, segons la tradició, haver-s'hi repartit el botí del robatori de can Gener.

## Referències

* 1 2 3 «Font dels Lladres». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 agost 2017].
# Forn de calç Estret d'Isòvol

El Forn de calç Estret d'Isòvol és una obra d'Isòvol (Baixa Cerdanya) inclosa a l'Inventari del Patrimoni Arquitectònic de Catalunya.

## Descripció

Antic forn de calç de planta circular, d'aproximadament 3 metres de diàmetre. El seu estat de conservació és ruïnós, amb bona part de l'estructura original ensorrada. Les restes visibles corresponen a trams de la paret original amb una fondària al volant dels 2 metres com a mínim.
La vegetació cobreix quasi en totalitat els vestigis que conservem de l'interior.

## Referències

* 1 2 «Forn de calç Estret d'Isòvol». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].